Հռոմի ազգային թանգարան

Հռոմի ազգային թանգարան (), Իտալիայի մայրաքաղաքում՝ Հռոմում, տարբեր մասնաճյուղեր ունեցող թանգարան։

Հիմնադրվել է 1889 թվականին, բացումը տեղի է ունեցել 1890 թվականին։ Թանգարանի համար առաջնային է եղել հավաքել և ցուցադրել Հռոմի՝ Իտալիայի թագավորությանը միանալուց հետո հայտնաբերված պեղումների հնագիտական նյութերը։

Թանգարանի նախնական  հավաքածուի միջուկը Կիրքերյան թանգարանի հավաքածուն էր՝ հնագիտական աշխատանքներ, որոնք հավաքագրել էր հնահավաք, ճիզվիտ քահանա Աթանաս Կիրքերը։ Հավաքածուն ի սկզբանե տեղավորվել է ճիզվիտական Սան Իգնասիո համալիրում։ Ճիզվիտների հասարակության ճնշումից հետո 1874 թվականին պետությունը սեփականացրել է այս հավաքածուն։

1901 թվականին պետությունը Հռոմի ազգային թանգարանին է շնորհել ձեռք բերված Լյուդովիչի հավաքածուն, ինչպես նաև հին քանդակների կարևոր ազգային հավաքածու։ 19-րդ դարի ընթացքում կատարված քաղաքային նորարությունները համալրել են թանգարանի հավաքածուն։

1913 թվականին նախարարական հրամանագրով Կիրքերյան թանգարանի հավաքածուն բաշխվեց վերջին տասնամյակների ընթացքում ստեղծված տարբեր թանգարանների միջև, ինչպիսիք են՝ Հռոմի ազգային թանգարանը, Էտրուսկների ազգային թանգարանը, Սան Անջելո ամրոցի թանգարանը։

Թանգարանը տեղակայվեց Դիոկղետիանոսի բաղնիքների տարածքում 16-րդ դարում Միքելանջելոյի կողմից նախագծված և իրականացված կառույցում, որտեղ այժմ գտնվում են ժամանակակից թանգարանի վիմագրության և նախապատմական բաժինները, իսկ անտիկ հավաքածուի հիմնական մասը տեղափոխվեց մոտակա Մասիմո ալե Տերմե պալատ, որը իտալական պետությունը ձեռք էր բերել 1981 թվականին։

Հնագույն բաղնիքների միջավայրում ցուցահանդեսային տարածք ստեղծելը պայմանավորված էր 1911 թվականի արվեստի միջազգային ցուցահանդեսի առիթով։

Թանգարանի հավաքածուն տեղաբաշխված է չորս կառույցներում՝

 Դիոկղետիանոսի բաղնիքների տարածքում պահպանվել են Սանտա Մարիա դելի Անջելի ի դեմ Մարտիրի եկեղեցու վերակառուցված սրահները, որտեղ ներկայացված են արձանագրությունների և քանդակների հավաքածուներ
 Մասսիմո պալատում ներկայացված է հնագույն և միջնադարյան մետաղադրամների և ոսկեգործության հավաքածուն։ Սրահներում ցուցադրվում են Լիվի վիլայից սարկոֆագներ, ֆրեսկոներ և Վիլլա Ֆարնեզինայից խճանկարներ
 Պալացցո Ալտեմպսում ներկայացված է Լյուդովիզի ընտանիքի 104 հնատիպ քանդակների հավաքածուն, ինչպես նաև Մատտեի ընտանիքի հավաքածուն 
 Բալբի Կրիպտայում (Crypta Balbi) ներկայացված են պեղված նյութեր և Հռոմ քաղաքի պատմությունը

Ծանոթագրություններ

Արտաքին հղումներ 
 Պաշտոնական կայք 
 Roma 2000 information
 Free downloadable PDF of the Brochure of the Museum at Palazzo Massimo 
 A video depicting an Eliot poem with images of Palazzo Altemps

Իտալիայի ազգային թանգարաններ
Հռոմի թանգարաններ
Հին Հունաստանի թանգարաններ
Դրամագիտության թանգարաններ
1889 հիմնադրված թանգարաններ